На основу члана 99. став 3) и члана 119. став 1. тачка 1), а у вези са чланом 83. став 8. тачка 7) Закона о основама система обра­зо­вања и васпитања („Сл.гласник РС“, број 88/2017, 27/2018-др.закон, 10/2019, 272018 – др.закон, 6/2020, 129/2021 и 92/2023) Шко- лски одбор ОШ ''Јован Цвијић'' у Лозници, на седници одржаној дана 29.8.2024. године, донео је

**П Р А В И Л Н И К**

**О УПОТРЕБИ МОБИЛНОГ ТЕЛЕФОНА**

**I ОСНОВНЕ ОДРЕДБЕ**

**Члан 1.**

 Овим правилником се уређује употреба мобилних телефона , од стране ученика, родитеља ученика, односно других законских заступника ученика (у даљем тексту: родитељи), запослених, и трећих лица у Школи.

**Члан 2.**

 Поштовањем овог Правилника обезбеђује се успешно одвијање образовно-васпитног рада Школе, побољшавају се радна дисциплина и безбедност у Школи, и превентивно делује на појаву дигиталног насиља у Школи.

**II УПОТРЕБА МОБИЛНИХ ТЕЛЕФОНА ОД СТРАНЕ УЧЕНИКА**

**Члан 3.**

 Употреба мобилних телефона у школи за време трајања часова, од стране ученика је строго забрањена. Телефони морају бити искључени за време трајања часова.

 При доласку у учионицу, а пре почетка часа, ученици одлажу мобилне телефоне на за то предвиђено место у учионици. Наведене уређаје преузимају по завршетку часова.

 Ученици имају могућност да за време наставе, само уз дозволу наставника, у циљу обраде одговарајуће наставне јединице, користе мобилни телефон.

 У изузетним случајевима, ученику који има тежи здравствени проблема је дозвоњено да за време трајања часа, мобилни телефон може задржати код себе.

**Члан 4.**

 Уколико ученик не поштује забрану коришћења мобилних телефона за време трајања наставе и наведени уређај користи без дозволе наставника, наставник је у обавези да ученика одмах упише у напомену у Дневник рада. Ученик је обавезан да на захтев наставника преда телефон наставнику, који га по завршетку часа предаје директору школе, са означеним именом и одељењем ученика коме је одузет, где ће исти стајати све до доласка родитеља ученика.

 Родитељ је у обавези да уређај преузме и то може учинити од тренутка добијања информације о одузетом уређају, сваког радног дана од 8:00 -15:00 часова, од директора школе.

 Истовремено са мером одузимања мобилног телефона, покреће се појачан васпитни рад са учеником.

**Члан 5.**

 **Ученици имају право да у току малог и великог одмора телефоне користе за комуникацију, звањем или слањем СМС порука.**

**Члан 6.**

Сликање или снимање себе, друге деце, наставника, наставног процеса у току трајања наставе или у време одмора, у школи или дворишту школе строго је забрањено.

У школи је строго забрањено коришћење друштвених мрежа преко мобилних телефона ученика.

Уколико ученик понови кршење забране употребе мобилних телефона, биће му изречене васпитне, односно васпитно-дисциплинске мере, у складу са Законом и општим актима Школе: усмена опомена, као васпитна мера која нема утицај на смањење оцене из владања, затим укор одељенског старешине, укор одељенског већа и укор директора, као мере које имају утицај на смањење оцене из владања.

У школи се води евиденција о одузимању мобилног телефона ученику од стране одељенског старешине.

**Члан 7.**

**Ученици су обавезни:**

1. да се придржавају Правила понашања у Школи и других општих аката Школе у

просторијама Школе и школском дворишту, на другом месту на којем се изводи образовно-вас­пит­ни рад, као и на путу између куће и Школе;

1. да за време образовно-васпитног рада поштују забрану употребе мобилног телефона и свих других средстава којима се може ометати рад;

**III УПОТРЕБА МОБИЛНИХ ТЕЛЕФОНА ОД СТРАНЕ НАСТАВНИКА /**

 **ЗАПОСЛЕНИХ**

**Члан 8.**

Наставници имају могућност да за време наставе, у сврху одржавања наставе и циљу лакше презентације материјала планираног за обраду одговарајуће наставне јединице, користе мобилни телефон.

У друге сврхе, коришћење мобилног телефона или других средстава којима се може омести редован процес рада, је забрањено.

**Члан 9.**

 Сви запослени у Школи су дужни:

1) да се придржавају Правила понашања у Школи и других општих аката Школе;

2) да за време образовно-васпитног рада поштују одредбе овог Правилника о употреби

 мобилног телефона.

 **IV УПОТРЕБА МОБИЛНИХ ТЕЛЕФОНА ОД СТРАНЕ РОДИТЕЉА И**

 **ТРЕЋИХ ЛИЦА**

**Члан 10.**

Родитељи и трећа лица су обавезни да поштују Правила понашања и друге опште акте Школе.

**Члан 11.**

Родитељи, поред обавеза које су заједничке за сва остала лица, имају и следеће обавезе:

* да на позив органа Школе, одељенског старешине, стручног сарадника или наставника дођу у Школу;
* да редовно долазе на родитељске састанке и да се интересују за учење и вла­дање свог детета;
* да сарађују са одељенским старешином и предметним наставницима у вези са употребом и коришћењем мобилног телефона;
* да на родитељским састанцима, седницама и скуповима које организује школа угасе или утишају
* имају свој мобилни телефон;
* да обавезно обавесте одељенског старешину о промени броја мобилног телефона;
* да пружају подршку Школи у остваривању васпитног рада.

Строго је забрањено сликање или снимање деце, наставника, других запослених и трећих лица у школи, испред школе или у дворишту школе без њихове изричите дозволе.

 **V ЗАВРШНЕ ОДРЕДБЕ**

**Члан 12.**

Према ученицима и запосленима који чине повреде обавеза и повреде забрана, примењиваће се мере које су утврђене законом или општим актом Школе.

Према родитељима односно другим законским заступницима и трећим лицима који чине повреде правила понашања Школе и повреде забрана, примењиваће се мере које су утврђене законом.

**Члан 13.**

Правилник ступа на снагу осмог дана од дана објављивања на огласној табли Школе.

 Председник школског одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 / Милош Неговановић /

Правилник објављен на огласној табли школе дана \_\_\_\_\_\_\_\_\_\_ године.

Правилник ступио на снагу дана \_\_\_\_\_\_\_\_\_\_ године.

 Секретар

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 / Оливера Ћосић /